Die wêreld in foto’s – 27 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het mense wêreldwyd tuisgemaakte mediese gesigsmaskers begin maak in ŉ poging om die verspreiding van die virus hok te slaan. So lyk dié broodnodige maskers. Mense koop tuisgemaakte gesigsmaskers wat vir 20 peso stuk verkoop word in Meksiko-stad. (Foto: Rebecca Blackwell) ŉ Man dra ŉ tuisgemaakte gesigsmasker in Caracas, Venezuela, as ŉ voorkomende maatreël teen Covid-19. (Foto: Ariana Cubillos, AP) Vrywilligers van die Rooikruis sorteer tuisgemaakte gesigsmaskers wat gesteriliseer en versprei gaan word na diegene in nood in Praag in die Tsjeggiese Republiek. (Foto: Petr David Josek, AP) ŉ Vrou maak lapmaskers in haar ma se sitkamer in Greer in die Amerikaanse deelstaat Suid-Karolina. Dié tuisgemaakte gesigsmaskers gaan na mediese personeel gestuur word. (Foto: Christina Hunter, AP) ŉ Vrou maak gesigsmaskers in ŉ meubelfabriek in Eldoradopark in Johannesburg. (Foto: Shiraaz Mohamed, AP) Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.